John Cassavetes

John Nicholas Cassavetes (født 9. desember 1929 i New York, død 3. februar 1989 i Los Angeles) var en amerikansk filmregissør, dramatiker og skuespiller.

Cassavetes skapte en amerikansk variant av cinéma vérité med sin innovative kamerabruk, sitt dystre verdenssyn og bruken av improvisasjon.
Filmkritikeren Ray Carney omtalte ham som «the father of American independent film». 

Blant kjente roller som skuespiller var blant andre som drapsofferet i filmen Drapsmenn fra 1964, som ektefellen og barnefaren Guy Woodhouse i Rosemary's Baby fra 1968, morderen i den 10. episoden av Columbo fra 1972 og skurkerolle i Farlig kontakt fra 1978.

Han var nominert til Oscar for beste mannlige birolle for sin rolle i 12 fortapte menn i 1967 og til Oscar for beste regi for Kvinne under påvirkning fra 1974 (Francis Ford Coppola vant med Gudfaren 2).

Han var gift med Gena Rowlands som ofte medvirket i filmene hans. Sammen har de sønnen Nick Cassavetes som også er skuespiller og regissør.

Filmografi

Regissør 
 1959 Skygger
 1962 Too Late Blues
 1963 Et barn venter
 1963 Ansikter
 1970 Ektemenn
 1971 Minnie & Moskowitz
 1974 Kvinne under påvirkning
 1976 Mordet på en kinesisk bookmaker
 1977 Premierekvelden
 1980 Gloria
 1984 Love Streams

Referanser

Eksterne lenker 
 

Filmregissører fra USA
Personer fra New York City
Personer fra USA av gresk opphav